EkBass/fiwiki-20250220-pages-articles huggingface dataset:
TCAS

TCAS eli traffic collision avoidance system on lentokoneisiin asennettu järjestelmä, jonka on tarkoitus estää lentokoneiden törmääminen toisiinsa ilmassa. TCAS toimii lennonjohdon tutkista riippumattomasti. TCAS vaatii toimiakseen sen, että molemmissa koneissa on toimiva transponderi. == Historia == Kahden lentokoneen törmättyä Grand Canyonin yllä vuonna 1956 ryhdyttiin kehittelemään törmäysvaroitusjärjestelmiä, jotka toimisivat viimeisenä keinona silloin, kun lennonjohto ei pysty estämään törmäystä. Ensimmäiset järjestelmät eivät kuitenkaan toimineet kovin hyvin. 1970-luvun puolivälissä kehitelty Beacon Collision Avoidance System (BCAS) oli ensimmäinen järjestelmä, joka sai tiedon muiden koneiden suunnasta ja korkeudesta transponderien avulla. Pacific Southwest Airlinesin lennon 182 törmäys pienkoneeseen vauhditti järjestelmien kehittämistä entisestään. Vuonna 1981 FAA päätti kehitellä ensimmäisen TCAS:n aiemman BCAS:n pohjalta. TCAS tuli pakolliseksi Euroopassa kaikille yli 15 000 kg:n painoisille vähintään 30-paikkaisille siviilikoneille vuonna 2002 ja 5 700 kg:n painoisille vähintään 19-paikkaisille koneille vuonna 2005. Kansainvälinen siviili-ilmailujärjestö teki törmäyksenestojärjestelmästä pakollisen kaikkialla maailmassa matkustaja- ja rahtiliikennekoneissa vuonna 2003. == Toiminta == TCAS-näytöltä lentäjä näkee muiden koneiden sijainnit ja suunnat. TCAS antaa kahdenlaisia varoituksia, Traffic Advisory (TA) ja Resolution Advisory (RA). TA on varoitus lähellä olevasta liikkeestä. Jos koneet varoituksesta huolimatta lentävät toisiaan kohti, tulee RA-varoitus, joka on samalla järjestelmän sijaintien perusteella laskema ohje, mitä lentäjän tulee tehdä (esimerkiksi nousta tai laskeutua). RA-ohjeita voi tulla useita sijaintien ja suuntien muuttuessa. Koneiden TCAS-järjestelmät kommunikoivat toistensa kanssa ja pystyvät näin antamaan koordinoituja ohjeita, esimerkiksi toiselle koneelle ohjeeksi nousta ja toiselle laskeutua. == Katso myös == * Überlingenin lento-onnettomuus == Lähteet == Luokka:Avioniikka
Luettelo Irlannin laivaston aluksista

Luettelo Irlannin laivaston aluksista sisältää kaikki Irlannin laivaston palveluksessa olleet ja olevat alukset vuodesta 1946 eli laivaston perustamisesta alkaen. Irlannin laivaston alukset Nimi Runkonumero Luokka Palvelukseen Palveluksesta Kuva Vartiolaivat Vartiolaivat Vartiolaivat Vartiolaivat Vartiolaivat Vartiolaivat Vartiolaivat LÉ Deirdre P20 Deirdre- luokka 1972 2000 LÉ Emer P21 Emer-luokka 1978 20. syyskuuta 2013Irlannin laivaston uutinen 20.9.2013 LÉ Aoife P22 Emer-luokka 1979 2014/2015 LÉ Aisling P23 Emer-luokka 1980 palveluksessa LÉ Eithne P31 Eithne-luokka 1984 palveluksessa LÉ Orla P41 Peacock-luokka 1985 palveluksessa LÉ Ciara P42 Peacock-luokka 1984 palveluksessa LÉ Róisín P51 Róisín-luokka 1999 palveluksessa 100px LÉ Niamh P52 Róisín-luokka 2001 palveluksessa LÉ Samuel Beckett P61 Samuel Beckett -luokka 2014 palveluksessa LÉ James Joyce P62 Samuel Beckett -luokka 2015 valmisteilla nimetön P63 Samuel Beckett -luokka 2016 tilattu 2014 Korvetit Korvetit Korvetit Korvetit Korvetit Korvetit Korvetit LÉ Macha 01 Flower-luokka (korvetti) 1946 1970 LÉ Maev 02 Flower- luokka (korvetti) 1946 1970 LÉ Cliona 03 Flower-luokka (korvetti) 1946 1970 Miinanraivaajat Miinanraivaajat Miinanraivaajat Miinanraivaajat Miinanraivaajat Miinanraivaajat Miinanraivaajat LÉ Grainne CM10 Ton-luokka 1971 1987 LÉ Banba CM11 Ton-luokka 1971 1984 LÉ Fola CM12 Ton-luokka 1971 1987 Koululaivat Koululaivat Koululaivat Koululaivat Koululaivat Koululaivat Koululaivat LÉ Kathleen Roma 1980 1989 LÉ Tailte (ex-Dufour) 1979 palveluksessa LÉ Nancy Bet 1979 palveluksessa LÉ Creidne 1981 palveluksessa Apualukset Apualukset Apualukset Apualukset Apualukset Apualukset Apualukset LÉ Colleen II 1974 1984 LÉ Setanta A15 1976 1984 LÉ Ferdia A16 1975 1978 Näiden lisäksi on pääosin siviilien miehittämiä puolustusministeriön aluksia ja apualuksia: *majakkalaiva LÉ Granuaile 2000 *proomut (rahtialukset): John Adams 1938–1981, General McHardy 1938–1971, Sir John Wyndham 1938–1968 *matkustaja-alukset: Sir Cecil Romer 1938–1986 An Slua Muirille nimettynä Deiseachiksi, Raven 1938–1985, Jackdaw 1938–1985 *tankkeri: Chowl (ent. Crampin No.1) 1938–1988 *satamavene: Colleen (ent. Wuzzer) 1930–1980 *jahti:Asgaard 1962–1967 *hinaaja Seabhac 1982 *matkustaja-alukset Fainleog 1982, David F 1988 ja Fiach Dubh 1985 == Lähteet == *Naval Service - LÉ Macha === Viitteet === *
Venus näköpiirissä

Venus näköpiirissä (Venus Observed) on brittiläisen näytelmäkirjailija Christopher Fryn kirjoittama komedia, joka sai kantaesityksensä vuonna 1949. ==Juoni== Ikääntyvä Altairin herttua on kutsunut kolme entistä rakastajatartaan katsomaan auringonpimennystä omasta observatoriostaan: kansanomaisen Jessien, brittiläisen pidättyväisen Hildan ja temperamenttisen näyttelijän Rosabelin. Herttua haluaisi poikansa valitsevan heidän joukostaan suosikkiäitipuolensa, mutta siitä ei tahdo tulla mitään. Kun itse nuoruus, Perpetua, ilmestyy paikalle, nuorukainen haluaa ehdottomasti hänet äitipuolekseen. Herttua hyväksyy tämän ja ilmentää muutenkin kykyä olla hyvä häviäjä ja luopua aiemmista saavutuksistaan. ==Lähteet== Luokka:Brittiläiset näytelmät
Mallisotilas

Mallisotilas (Poster Girl) on yhdysvaltalainen dokumenttielokuva vuodelta 2010. Mallisotilas kertoo Robynn Murraysta, joka liittyi syyskuun 11. päivän iskujen jälkeen Yhdysvaltain armeijaan ja palveli kersanttina Irakin sodassa. Sodan aikana Murraysta tehtiin Yhdysvaltain mediassa esimerkki mallisotilaasta, mutta sodan jälkeen hän palasi kotiin masennuksen ja posttraumaattisen stressihäiriön kanssa. Mallisotilas oli ehdolla parhaan lyhytdokumentin Oscar-palkinnon saajaksi vuonna 2011, mutta hävisi lopulta elokuvalle Strangers No More. == Lähteet == == Aiheesta muualla == * Ohjaajan sivut. Luokka:Vuoden 2010 yhdysvaltalaiset elokuvat Luokka:Yhdysvaltalaiset dokumenttielokuvat Luokka:Yhdysvaltalaiset lyhytelokuvat
Henkisesti läski

Henkisesti läski on vuonna 2008 ensi-iltansa saanut Antti Heikki Pesosen ohjaama lyhytelokuva. Elokuvassa rakkaus lyö nuorta miestä lekalla päähän. ==Näyttelijät== == Tuotanto == Elokuva on Taideteollisen korkeakoulun Elokuva- ja lavastustaiteen osaston oppilastyö. == Vastaanotto == Elokuva sai opiskelijasarjan kunniamaininnan Kettupäivillä 2009. == Lähteet == == Aiheesta muualla == * * Luokka:Vuoden 2008 suomalaiset elokuvat Luokka:Suomalaiset lyhytelokuvat
Valtakatu

Valtakatu voi tarkoittaa seuraavia: * Valtakatu (Main Street), Sinclair Lewisin romaani vuodelta 1920 * Valtakatu, katu Hämeenkyrössä * Valtakatu, katu Ikaalisissa * Valtakatu, katu Kemissä * Valtakatu, katu Lappeenrannassa * Valtakatu, katu Porissa * Valtakatu, katu Raumalla * Valtakatu, katu Rovaniemellä * Valtakatu, katu Valkeakoskella.
Ágios Kírykos

Ágios Kírykos (; myös Ágios Kírikos) on Kreikan kaupunki sekä samanniminen Ikarían kunnan kunnallisyksikkö (Δημοτική Ενότητα Αγίου Κηρύκου, Dimotikí Enótita Agíou Kirýkou) ja entinen itsenäinen kunta. Se sijaitsee Ikarían saarella, Ikarían alueyksikössä Pohjois-Egean saarten alueella. Koko kunnallisyksikön väkiluku on 3 511 ja varsinaisen Ágios Kírykoksen kaupungin väkiluku 2 218 (vuonna 2011). Ágios Kírykos on Ikarían saaren pääkaupunki ja Ikarían kunnan kuntakeskus. Ágios Kírykoksen kaupunki sijaitsee Ikarían kaakkoisrannikolla. Kunnallisyksikkö kattaa saaren koko itäosan. Asutus syntyi 1500- tai 1600-luvulla. Kaupunki on nimetty sen ja koko Ikarían suojeluspyhän Pyhän Kerykoksen mukaan. Kaupungin nähtävyyksiin kuuluvat Pyhän Kerykoksen kirkko, vanhassa keskikoulussa toimiva Ágios Kírykoksen arkeologinen museo ja kansatieteellinen museo. Kaupungin rakennuskanta on yhdistelmä perinteistä ja uusklassista arkkitehtuuria. Kaupungissa sijaitsee toinen saaren kahdesta pääsatamasta. Satamassa on Ikarosta esittävä veistos. Ikarían lentoasema sijaitsee noin 12 kilometriä kaupungista koilliseen. Ágios Kírykos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ikarían kunnaksi yhdessä Évdiloksen ja Ráchesin kanssa, jolloin se muuttui uuden kunnan kunnallisyksiköksi. == Kunnallisyksikön osat == Ágios Kírykoksen kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Ágios Kírykos Ágios Kírykos 2 218 Éxo Fáros 0 Fáros (Fanári) 81 Kámpa 1 Katafýgio (Katafýgi) 62 Lardádes 10 Mavráto 51 Mavrikáto 10 Moní Lefkádos Evangelismós (luostari) 15 Oxéa 47 Thérma 122 Thérma Lefkádos 28 Tsourédes 29 Xýlino 16 Xylosýrtis 265 Chrysóstomos Chrysóstomos 121 Livádi 5 Plagiá 78 Vaóni 13 Vardarádes 5 Perdíki Agía Kyriakí 3 Kióni 36 Mileopó 31 Monokámpi 73 Perdíki 157 Ploumári 34 Yhteensä: 3 511 == Lähteet == == Aiheesta muualla == Luokka:Ikaría Luokka:Pohjois-Egean saarten entiset kunnat Luokka:Pohjois-Egean saarten kaupungit
Évdilos

Évdilos () on Kreikan kylä sekä samanniminen Ikarían kunnan kunnallisyksikkö (Δημοτική Ενότητα Ευδήλου, Dimotikí Enótita Evdílou) ja entinen itsenäinen kunta. Se sijaitsee Ikarían saarella, Ikarían alueyksikössä Pohjois-Egean saarten alueella. Koko kunnallisyksikön väkiluku on 2 749 ja varsinaisen Évdiloksen kylän väkiluku 501 (vuonna 2011). Évdiloksen kylä sijaitsee Ikarían pohjoisrannikolla sen keskivaiheilla, noin 40 kilometriä saaren pääkaupunki Ágios Kírykoksesta luoteeseen. Kunnallisyksikkö käsittää saaren keskiosan. Kylä on syntynyt 1830-luvulla. Sen nimi viittaa hyvään näkyvyyteen. Se toimi Ikarían pääkaupunkina vuosina 1834–1912. Évdilos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates- suunnitelmana tunnetun aluehallintouudistuksen myötä Ikarían kunnaksi yhdessä Ágios Kírykoksen ja Ráchesin kanssa, jolloin se muuttui uuden kunnan kunnallisyksiköksi. Évdilos on Ikarían toinen merkittävä satamapaikka pääkaupungin ohella. Kylän rakennuskanta on yhdistelmä perinteistä, uusklassista sekä uutta mutta perinteitä kunnioittavaa arkkitehtuuria. == Kunnallisyksikön osat == Évdiloksen kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Aréthousa Aréthousa 109 Foínikas 8 Kyparíssi Arethoúsis 14 Péra Aréthousa 47 Dáfni Akamátra 193 Dáfni 125 Kosoíkia 82 Petropoúli 40 Plagiá 18 Platáni 10 Stelí 48 Évdilos Agía Kyriakí 80 Dekákia 4 Droútsoulas 10 Évdilos 501 Fýtema 50 Kerameío 88 Kyparíssi 6 Xanthí 29 Frantáto Avláki 119 Frantáto 136 Kalamourída 10 Kámpos 223 Kremastí 8 Máratho 50 Pigí 49 Stávlos 13 Karavóstamo Karavóstamo 499 Manganítis Kalamonári 15 Manganítis 165 Yhteensä: 2 749 == Lähteet == Luokka:Ikaría Luokka:Pohjois-Egean saarten entiset kunnat Luokka:Pohjois-Egean saarten kylät
Ráches (Ikaría)

Ráches () on Kreikan kylä sekä samanniminen Ikarían kunnan kunnallisyksikkö (Δημοτική Ενότητα Ραχών, Dimotikí Enótita Rachón) ja entinen itsenäinen kunta. Se sijaitsee Ikarían saarella, Ikarían alueyksikössä Pohjois-Egean saarten alueella. Koko kunnallisyksikön väkiluku on 2 163 ja varsinaisen Ráchesin kylän (myös Christós, Χριστός tai Christós Rachón, Χριστός Ραχών) väkiluku 359 (vuonna 2011). Ráchesin kylä sijaitsee Ikarían luoteisissa sisäosissa noin 500 metrin korkeudessa. Kunnallisyksikkö käsittää Ikarían saaren koko länsiosan. Ráches oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ikarían kunnaksi yhdessä Ágios Kírykoksen ja Évdiloksen kanssa, jolloin se muuttui uuden kunnan kunnallisyksiköksi. Mikis Theodorakis oli karkotettuna Ráchesiin vuonna 1947. == Kunnallisyksikön osat == Ráchesin kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Ágios Polýkarpos Ágios Panteleímonas 33 Ágios Polýkarpos 234 Gialiskári 206 Kastaniés 152 Kato Lomvardádes 18 Lapsachádes 16 Lomvardádes 27 Mandriá 71 Moní Mounté (luostari) 0 Karkinágri Amálo 55 Kálamos 7 Karkinágri 193 Lagkáda 4 Pézi 5 Trapálo 9 Voudantádes 8 Ráches Ágios Dimítrios 191 Armenistís 132 Karés 24 Káto Ráches 50 Kouniádoi 34 Mavriannós 7 Nánouras 3 Proespéra 19 Profítis Ilías 194 Ráches (Christós) 359 Tsakádes 29 Vrakádes 82 Xínta 1 Yhteensä: 2 163 == Lähteet == Luokka:Ikaría Luokka:Pohjois-Egean saarten entiset kunnat
Diggy Down

Diggy Down on romanialaisartisti Innan kappale, jolla esiintyy myös yhdysvaltalaisduo Marian Hill. Sen julkaisi Atlantic Records digitaalisesti ladattavana singlenä 25. marraskuuta 2014. Kappaleeseen liittyvä lyriikkivideo julkaistiin singlen julkaisupäivänä. Kappale on päässyt tähän mennessä listoille Bulgariassa ja artistin kotimaassa Romaniassa. Virallinen musiikkivideo kappaleeseen julkaistiin YouTubessa 9. joulukuuta 2014. == Kappaleet == Digitaalinen lataus # ==Listasijoitukset== Listat (2015) Paras sijoitus Bulgaria (Singles Top 40) 10 Romania (Airplay 100) 1 == Lähteet == Luokka:Vuoden 2014 kappaleet Luokka:Innan kappaleet
Pohjoisen Egean saaret

Pohjoisen Egean saaret (; myös Koillisen Egean saaret; ) on Kreikan Egeanmeren saariin kuuluva saariryhmä, jonka saaret sijaitsevat Välimereen kuuluvan Egeanmeren koillisosassa. Saariryhmän suurimmat saaret ovat Turkin rannikon edustalla sijaitsevat Sámos, Ikaría, Chíos, Lesbos (Lésvos) ja Límnos, sekä pohjoisempana Traakianmeressä sijaitsevat Samothráki ja Thásos. Laajasti ottaen saariryhmään voidaan lukea myös alueen Turkin puolella sijaitsevat saaret, joista suurimmat ovat Imbros (Gökçeada) ja Tenedos (Bozcaada). Pohjoisen Egean saarten pohjoisimmista saarista (Samothráki, Thásos, Límnos, Ágios Efstrátios, Imbros ja Tenedos) käytetään myös nimitystä Traakian Sporadit (Θρακικές Σποράδες, Thrakikés Sporádes) ja eteläisimmistä saarista (Lesbos, Chíos, Ikaría, Sámos sekä Foúrnoin saaret) nimitystä Itäiset Sporadit (Ανατολικές Σποράδες, Anatolikés Sporádes). Saariryhmän länsipuolella sijaitsevat (Pohjoiset) Sporadit, eteläpuolella puolestaan Dodekanesian saaret (Eteläiset Sporadit) sekä Kykladit. Hieman syrjäisemmästä sijainnistaan johtuen Pohjoisen Egean saaret eivät ole aivan samanlaisia turismin keskuksia kuin Kreikan eteläisemmät saaret, mutta turismi saarilla on kasvussa. == Saaret == Pohjoisten Egean saarten suurimmat saaret ovat: Saari Maa Pääkaupunki tai -kylä Väkiluku (2011) Pinta-ala (km²) 1 Lesbos (Lésvos) Mytilíni 86 436 1 636,00 2 Chíos Chíos 51 390 842,80 3 Sámos Sámos 32 973 477,94 4 Límnos Mýrina 16 992 476,29 5 Thásos Thásos 13 765 379,00 6 Imbros (Gökçeada) 8 210 279,00 7 Ikaría Ágios Kírykos 8 423 255,32 8 Samothráki Samothráki 2 859 178,00 9 Ágios Efstrátios Ágios Efstrátios 270 43,33 10 Psará Psará 454 40,47 11 Tenedos (Bozcaada) 2 472 37,60 12 Foúrnoi Foúrnoi 1 320 30,50 13 Oinoússes Oinoússes 826 14,38 14 Thýmaina Thýmaina 136 10,07 15 Antípsara 4 4,50 16 Pasás 0 2,41 17 Ágios Minás 3 2,34 18 Samiopoúla 4 1,02 19 Thasopoúla 0 0,72 == Hallinto == Hallinnollisesti suurin osa Kreikan Pohjoisen Egean saarista kuuluu Pohjois-Egean saarten alueeseen. Thásos ja Samothráki kuuluvat Itä-Makedonian ja Traakian alueeseen. == Lähteet == == Aiheesta muualla == *
Martin Benák

Martin Benák (s. 27. toukokuuta 1988) on slovakialainen keihäänheittäjä. Benákin ennätys on toukokuussa 2010 Trnavassa heitetty 79.90. Seuratasolla Benák edustaa Slávia ŠŠ Trenčíniä. Vuonna 2010 Benák sijoittui kolmanneksi joukkueiden EM-kisojen kakkosliigan keihäskilpailussa. Hän on osallistunut kolmiin EM-kisoihin, joissa jokaisessa hän on jäänyt karsintaan, parhaimpana sijoituksena vuoden 2014 EM-kisojen 17. sija. == Lähteet == * * http://www.european-athletics.org/athletes/group=b/athlete=154693-benak- martin/index.html Luokka:Slovakialaiset keihäänheittäjät Luokka:Vuonna 1988 syntyneet Luokka:Elävät henkilöt
Dumb Ways to Die

Dumb Ways to Die on australialaisen Melbournen kaupungin metron Metro Trains Melbournen kehittämä mainoskampanja, jonka tehtävä on kertoa, että junia pitää varoa. Kampanjan videosta tuli suosittu video eli viraalivideo netissä marraskuussa 2012 kuva- ja videopalvelu YouTuben kautta. == Video == Videon ovat tehneet Pat Baron, Julian Frost sekä tuottanut Cinnamon Darvall. Video ladattiin YouTubeen marraskuussa 2012 ja se sai kahdessa vuorokaudessa kaksi ja puoli miljoonaa näyttökertaa. Marraskuuhun 2014 mennessä videota on katsottu YouTubessa yli 92 miljoonaa kertaa. Videossa 21 erikoista värikästä oliota kuolevat kukin mielikuvituksellisella tavalla ja jokainen näistä olioista liittyy lopussa laulamaan kampanjan kappaletta Dumb Ways to Die. Videon lopussa ääni varoittaa katsojia junista. == Kappale == Kappaleen eli Dumb Ways to Dien ovat tehneet John Mescall ja Ollie McGill, joka myös tuotti sen. Kappaleen laulaa Tinpan Orange -yhtyeen solisti Emily Lubitz. Kappale kertoo englannin kielellä videon tapahtuman eli olioiden mielikuvitukselliset kuolemat. Kappale ja video on liitetty yhteen ja ne ovat saaneet suurta suosiota YouTubessa. == Pelit == Ensimmäinen Dumb Ways to Die -peli eli yksinkertaisesti vain Dumb Ways to Die, julkaistiin toukokuussa 2013 ensin iOSille ja saman vuoden syyskuussa Androidille. Pelin tarkoituksena on estää videosta ja kappaleesta tuttuja olioita kuolemasta tekemällä erilaisia asioita. Marraskuussa 2014 julkaistiin pelin jatko-osa Dumb Ways to Die 2, jossa on täysin sama periaate kuin edeltäjässään, mutta siinä on huomattavasti enemmän erilaisia tasoja kuin ykkösosassa. == Lähteet == * http://www.youtube.com/watch?v=IJNR2EpS0jw * http://dumbwaystodie.com/ Luokka:Mainonta Luokka:Vuoden 2012 kappaleet Luokka:Musiikkivideot Luokka:Vuoden 2013 videopelit Luokka:Vuoden 2014 videopelit Luokka:IOS-pelit Luokka:Android-pelit Luokka:Internet-ilmiöt
Karan Arjun

Karan Arjun on intialainen hindinkielinen toimintaelokuva, joka sai ensi- iltansa 13. tammikuuta 1995. Elokuvan on ohjannut ja tuottanut Rakesh Roshan. Tärkeitä rooleja näyttelevät Salman Khan, Shah Rukh Khan, Raakhee, Amrish Puri, Kajol ja Mamta Kulkarni. == Juoni == Karan ja Arjun syntyvät uudelleen eri puolilla maata. Heidän edellisen elämänsä äidin usko tuo veljekset taas yhteen kostamaan kuolemansa. == Näyttelijät == == Soundtrack == == Vastaanotto == Karan Arjun oli vuoden 1995 toiseksi menestynein hindinkielinen elokuva Dilwale Dulhania Le Jayengen jälkeen. == Palkinnot == ;Filmfare Awards * Paras toiminta – Bhiku Varma * Paras leikkaus – Sanjay Varma ;Screen Awards * Paras musiikki – Rajesh Roshan == Lähteet == == Aiheesta muualla == * * Luokka:Vuoden 1995 intialaiset elokuvat Luokka:Intialaiset toimintaelokuvat Luokka:Hindinkieliset elokuvat Luokka:Rakesh Roshanin ohjaamat elokuvat
Kanellapuukasvit

Kanellapuukasvit (Canellaceae) on vain 13 lajia käsittävä pieni kasviheimo koppisiemenisten Canellales-lahkossa. == Tuntomerkit == Kanellapuukasvit ovat ainavihantia pensaita tai puita, joiden kaarna on usein melko vaalea. Lehdet sijaitsevat kierteisesti tai kahdessa rivissä ja ovat melko paksuja, aromaattisia, korvakkeettomia, ehytlaitaisia. Kukinto on vaihtelevanlainen. Kukissa on kolme verholehteä, 5–12, harvoin neljä punaista ja tavallisesti erillistä terälehteä, yhteenkasvaneet heteet, joita voi olla paljon ja joiden ponnet avautuvat kukasta ulospäin, sekä 2–6 yhteenkasvaneen emilehden muodostama sikiäin, jossa on laitaistukat; vartalo on lyhyt ja luotti liuskainen. Sikiäimessä on kaikkiaan vähintään neljä tai paljon luokkimaisesti taipuneita siemenaiheita. Hedelmä on verhiön suojaama marja. Siemenessä voi olla kirjava endospermi. Kromosomiston annosluku on n = 11, 13, 14.Stevens 2001, viittaus 26.11.2014 == Levinneisyys == Kanellapuukasvien levinneisyyskuva on hajanainen trooppisessa Amerikassa, Itä-Afrikassa ja Madagaskarilla.Canellaceae, Mobot.org == Luokittelu == Kanellapuukasveihin kuuluu viiteen sukuun luettavat 13 lajia. Suvut ovat:Canellaceae, Kew.org * Canella P.Browne – kanellapuut * Capsicodendron Hoehne * Cinnamodendron Endl. * Cinnamosma Baill. * Pleodendron Tiegh. * Warburgia Engl. == Käyttö == Kanellapuun (Canella winterana) aromaattisesta kuoresta saadaan niin sanottua valkokanelia, jota käytetään vahvistavana rohtona ja piristeenä tai mausteena, mutta myös kalamyrkkynä Puerto Ricossa. Länsi-intialaisen lajin Cinnamodendron corticosum kuorta käytetään myös vahvistavana rohtona. Madagaskarilaisen Cinnamosma fragrans -lajin aromaattista puuta käytetään itämailla uskonnollisiin rituaaleihin. Ugandalaisen lajin Warburgia ugandensis pihkaa käytetään liimana työkalujen varsien kiinnittämisessä, lehtiä ravinnoksi ja kuorta laksatiivina. Warburgia stuhlmannii -laji tuottaa puuta, josta Lähi- idässä tehdään pikkuesineitä ja josta uutetaan öljyä voimakkaisiin parfyymeihin. Tansaniassa käytetään Warburgia elongata -lajin hedelmiä ravinnoksi.Kasvien maailma, osa 2, s. 639 == Lähteet == * Kasvien maailma. Otavan iso kasvitietosanakirja. Osa 2. Helsinki, Otava, 1980. ISBN 951-1-05492-9 * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. === Viitteet === == Aiheesta muualla == * Canellaceae, Delta-intkey.com * Canellaceae, Kew.org * Canellaceae, Efloras.org * Canellaceae, Plantsystematics.org (kuvia) * Luokka:Kasviheimot
Barbara von Schoultz

Barbara Johanna Angéle von Schoultz (s. 16. joulukuuta 1936 Helsinki) on suomenruotsalainen filosofian kandidaatti ja runoilija. Barbara von Schoultzin vanhemmat olivat toimistonjohtaja Sven von Schoultz ja kirjailija Solveig von Schoultz. == Teoksia == * Myrlejon : dikter. Schildt, Helsingfors 1963 * Den älskades tand : dikter. Schildt, Helsingfors 1965 * Ofta annorlunda : dikter. Schildt, Helsingfors 1968 == Lähteet == * * Kirjasampo.fi : Barbara von Schoultz * Svenskt författarlexikon 5. 1961-1965 (Projekt Runeberg) Luokka:Suomenruotsalaiset kirjailijat Luokka:Vuonna 1936 syntyneet Luokka:Elävät henkilöt
Globe (Arizona)

Globe on kaupunki Arizonan osavaltiossa Yhdysvalloissa. Se on Gilan piirikunnan pääkaupunki. Vuoden 2018 arvion mukaan siellä asui 7 346 asukasta. Kaupungin pinta-ala on noin 47 neliökilometriä. Globe (1876–1878 Globe City) on perustettu vuonna 1876. Alussa se oli kaivosleiri, joka rikkaiden hopea- ja kuparilöytöjen ansiosta kasvoi nopeasti. Kaupungin nimi juontaa maapallonmuotoisesta hopeaesiintymästä.http://www.globeaz.gov/index Globe sijaitsee Cobre Valley -nimisessä laaksossa. Pinal Mountains -vuoristo sijaitsee lähistöllä. Phoenixiin on matkaa maanteitse 140 kilometriähttp://distancesonline.com/. Kaivosteollisuus ja karjanhoito ovat kaupungin tärkeimmät elinkeinot. Pinal Mountains.jpg|Pinal Mountains Panoramic view of reduction works and copper mines, Globe, Ariz. Terr., ca. 1898-99 - NARA - 516373.jpg|Kuparikaivos Globessa noin vuonna 1898–1899. Globe, Arizona from Santa Cruz 1.JPG|Globe == Lähteet == == Aiheesta muualla == Luokka: Arizonan kaupungit
Talttumaton Tarzan

Talttumaton Tarzan () on seitsemäs Edgar Rice Burroughsin kirjoittamista Tarzan-kirjoista. Kirja koostuu kahdesta eri tarinasta, joista Talttumaton Tarzan julkaistiin englanniksi 1919 ja Tarzan ja valkoinen nainen 1920. Suomeksi teoksen on julkaissut usea kustantaja. Karisto julkaisi Talttumattoman Tarzanin vuonna 1924, milloin alkuosan, Talttumaton Tarzan, oli suomentanut L. Karila ja Tarzan ja valkoinen nainen oli Alpo Kupiaisen suomentama. Toisen laitoksen kustansi Taikajousi vuonna 1968 ja suomensi Seppo Ilmari. Oman laitoksensa julkaisivat myös Kauppakirjapaino (1971), WSOY (1975) ja Kirjayhtymä (1991). Näistä kaikki muut paitsi WSOY:n laitos julkaistiin sidottuna. == Juoni == Eletään ensimmäisen maailmansodan aikaa. Tarzanin ollessa poissa saksalaiset tuhoavat hänen Afrikan-kotinsa. == Vastaanotto == Talttumaton Tarzan on sarjan kiistanalaisimpana pidetty osa. Kiistanalaisuuden syynä on kirjan kuvaus saksalaisista läpeensä pahoina ihmisinä. == Aiheesta muualla == * Talttumaton Tarzan Gutenberg-projektissa Luokka:Edgar Rice Burroughsin romaanit Luokka:Tarzan-kirjat Luokka:Vuoden 1920 kirjat
Kultainen pääsylippu – P, NP ja mahdottoman tavoittelu

Kultainen pääsylippu – P, NP ja mahdottoman tavoittelu on Lance Fortnowin kirjoittama kirja, joka käsittelee P=NP-ongelmaa. Fortnow kirjoitti alun perin katsauksen kyseisestä ongelmasta tietokonelaskennan ammattilaisille. Tästä artikkelista tuli todella suosittu ja hän päätti laajentaa sen suurelle yleisölle tarkoitetuksi kirjaksi. Kirja alkaa kauppamatkustajan ongelman käsittelyllä ja tämän jälkeen Fortnow kuvaa sitä, millaista arkielämä olisi, jos tietokone voisi laskea kaiken. Kirjan nimi viittaa englantilaiseen sananlaskuun. Kirjan on suomentanut Kimmo Pietiläinen ja julkaissut suomeksi Terra Cognita. Siinä on 186 sivua. ==Lähteet== Luokka:Kirjat matematiikasta Luokka:Kirjat tietotekniikasta Luokka:Yhdysvaltalaiset tietokirjat
Jefferson (jalkapalloilija, 1988)

Jefferson Nascimento, tunnetaan nimellä Jefferson (s. 5. heinäkuuta 1988 Campo Formoso, Brasilia), on brasilialainen jalkapalloilija. Pelipaikaltaan hän on vasen laitapuolustaja. == Lähteet == Luokka:Brasilialaiset jalkapalloilijat Luokka:Vuonna 1988 syntyneet Luokka:Elävät henkilöt
Parione

Parione on Rooman kuudes rione, jota ympäröivät lännessä ja pohjoisessa Ponte, idässä Sant’Eustachio ja etelässä Regola. Sen koko on noin 19 hehtaaria, väkiluku 2 700 ja väestötiheys 14 100 asukasta neliökilometrillä (2013). Kaupunginosa tunnetaan Piazza Navonan ja Campo de’ Fiorin aukioista sekä Palazzo della Cancellerian renessanssipalatsista. == Rajat == Parionen rajat suhteessa naapurikaupunginosiin ovat seuraavat: * Sant’Eustachio: Piazza delle Cinque Lune → Corso del Rinascimento → Via dei Chiavari * Regola: Via dei Giubbonari → Piazza Campo de’ Fiori → Via dei Cappellari → Via del Pellegrino → Via dei Banchi Vecchi * Ponte: Vicolo Cellini → Via dei Filippini → Piazza dell’Orologio → Via del Governo Vecchio → Via del Corallo → Piazza del Fico → Via della Pace → Via di Tor Millina → Via di Santa Maria dell’Anima → Via di Tor Sanguigna → Piazza di Tor Sanguigna → Piazza delle Cinque Lune File:Piazza Navona 1.jpg|Piazza Navona File:Parione - palazzo Riario o Cancelleria nuova 1628.JPG|Palazzo della Cancelleria File:Campo dei Fiori.jpg|Campo de’ Fiori == Lähteet == == Aiheesta muualla == Luokka:Rooman kaupunginosat
Hashimoto

Hashimoto voi tarkoittaa seuraavia: ;paikkoja: * Hashimoto, Japanin Wakayaman prefektuurin kaupunki * Hashimoto, Fukuokan kaupunginosa * Hashimoton metroasema, Fukuokan Nanakuma-metrolinjan pääteasema ;henkilöitä: * Anna Hashimoto (s. 1989), brittiläinen klarinetisti * Daiki Hashimoto (s. 2001), japanilainen telinevoimistelija, olympiavoittaja ja maailmanmestari * Hakaru Hashimoto (1881–1934), japanilainen lääketieteen tutkija * Hideo Hashimoto (s. 1979), japanilainen jalkapalloilija * Kento Hashimoto (s. 1993), japanilainen jalkapalloilija * Kimiko Hashimoto (s. 1953), japanilainen koripalloilija * Kingoro Hashimoto (1890–1957), japanilainen sotilas ja poliitikko * Mochitsura Hashimoto (1909–2000), Japanin keisarillisen laivaston komentaja * Reika Hashimoto (s. 1980), japanilainen malli ja näyttelijä * Ryūtarō Hashimoto (1937–2006), Japanin pääministeri 1996–1998 * Seiko Hashimoto (s. 1964), japanilainen pikaluistelija, ratapyöräilijä ja poliitikko * Shinobu Hashimoto (1918–2018), japanilainen elokuvakäsikirjoittaja * Tōru Hashimoto (s. 1969), japanilainen poliitikko ;muuta: * Hashimoton tyreoidiitti, autoimmuunihäiriöstä johtuva kilpirauhastulehdus.
Wendt

Wendt on muun muassa seuraavien henkilöiden sukunimi: * von Wendt, suomalainen aatelissuku * Albert Wendt (s. 1939), samoalainen kirjailija * Alexander Edvard von Wendt (1838–1875), suomalainen kapteeni ja valtiopäivämies * Alexander Jakob von Wendt (1800–1874), suomalainen kenraaliluutnantti ja Suomen kaartin komentaja * Anna von Wendt (s. 1985), suomalainen kouluratsastaja * Carl von Wendt (1881–1925), asianajaja ja upseeri, Suomenlinnan vankileirin siviilikomendantti 1918 * Ernst von Wendt (1877–1939), suomalainen toimittaja, kirjailija ja valtiopäivämies * Fredrik Willehad von Wendt (1843–1891), suomalainen eversti ja valtiopäivämies * Georg von Wendt (1876–1954), suomalainen professori ja poliitikko * George Wendt (s. 1948), yhdysvaltalainen näyttelijä * Gerhard Wendt (1934–2010), suomalainen liikemies, Kone Oyj:n johtaja * Hjalmar von Wendt (1874–1948), suomalainen vuorineuvos, Finlaysonin toimitusjohtaja * Juliana von Wendt (1915–2007), suomalainen kansalaisaktivisti ja eläinsuojelija * Lennart von Wendt (1947–2009), suomalainen lastenneurologian professori * Oscar Wendt (s. 1985), ruotsalainen jalkapalloilija * Ulla von Wendt (1917–2011), suomalainen kuvittaja ja lastenkirjailija. ==Katso myös== * Juliana von Wendtin säätiö, eläinsuojelussa toimiva säätiö * Wendtin talo, Helsingin Hakaniemessä sijainnut rakennus
Von Wendt

Von Wendt on suomalainen aatelissuku. Suvun varhaisin tunnettu esi-isä oli lyypekkiläinen parturi ja kirurgi Johann Friedrich Wendt (k. 1779). Hänen poikansa Johan Jakob Adolf Wendt (1758–1835) toimi sotilaslääkärinä Venäjän armeijassa, sai hovineuvoksen arvonimen ja asettui Vanhan Suomen alueelle Sortavalan piirilääkäriksi. Hänen poikansa, eversti (sittemmin kenraaliluutnantti) Alexander Jakob Wendt aateloitiin vuonna 1847 nimellä von Wendt.Alex Snellman: Suomen aateli – yhteiskunnan huipulta uusiin rooleihin 1809–1939, s. 70, 72, 74, 76, 123, 130, 175, 219–220, 223, 270, 386–387. Helsingin yliopisto 2014. Suku merkittiin Suomen ritarihuoneelle aatelisena sukuna nro 213. Von Wendtit ovat omistaneet muun muassa Helsingin pitäjän Linnan (1843–1852) ja Linnaisten kartanot (1915–1926), Somerniemen Palikaisten kartanon (1852–1881) ja Paimion Viksbergin kartanon (1892–1905). Vuorineuvos Hjalmar von Wendt osti vuonna 1919 Kangasalla sijaitsevan Toosilan kartanon, joka on siitä lähtien ollut suvun omistuksessa.Otavan iso tietosanakirja, osa 9, palsta 1174. Helsinki: Otava, 1965. Suvun hautakappeli vuodelta 1848 sijaitsee Helsingin pitäjän kirkon hautausmaalla ja on edelleen käytössä. ==Tunnettuja jäseniä== *Alexander Jakob von Wendt (1800–1874), kenraaliluutnantti, Suomen kaartin komentaja *Alexander Edvard von Wendt (1838–1875), kapteeni ja valtiopäivämies, Alexander Jakob von Wendtin poika *Fredrik Willehad von Wendt (1843–1891), eversti ja valtiopäivämies, Alexander Jakob von Wendtin poika *Hjalmar von Wendt (1874–1948), vuorineuvos, Finlayson-Forssan toimitusjohtaja, Alexander Jakob von Wendtin pojanpoika *Georg von Wendt (1876–1954), kotieläinopin professori, kansanedustaja, Fredrik Willehad von Wendtin poika *Ernst von Wendt (1877–1939), päätoimittaja, valtiopäivämies, Fredrik Willehad von Wendtin poika *Carl von Wendt (1881–1925), asianajaja, vankileirin johtaja, Fredrik Willehad von Wendtin poika *Dorle von Wendt, von Wendt-Stenius (1909–1990), näyttelijä, Georg von Wendtin tytär *Juliana von Wendt (1915–2007), eläinsuojeluvaikuttaja, Georg von Wendtin tytär *Barbara Winckelmann, o.s. von Wendt (1920–2009), kirjailija, Georg von Wendtin tytär *Lennart von Wendt (1947–2009), lastenneurologian professori *Anna von Wendt (s. 1985), kouluratsastaja, maanviljelijä ja yrittäjä. Äitinsä puolelta sukuun ovat kuuluneet muun muassa toimittaja-kirjailija Yrsa SteniusStenius, Yrsa Biografiskt lexikon för Finland. Viitattu 3.6.2019. ja toimittaja-poliitikko Nils TorvaldsVesa Laitinen: Presidenttiehdokas Nils Torvalds kommentoi sukulaisuussuhdettaan Olof Palmeen: "Suvustani löytyy paljon mielenkiintoisempiakin kytköksiä" Aamulehti 12.1.2018 (Internet Archive). Viitattu 9.1.2022.. ==Lähteet== Luokka:Suomalaiset aatelissuvut
Leonard Mlodinow

Leonard Mlodinow on fyysikko, professori ja tietokirjailija. Hän on kirjoittanut yhdessä Stephen Hawkingin kanssa kirjat Ajan lyhyempi historia ja Suuri suunnitelma. ==Lähteet== Luokka:Yhdysvaltalaiset fyysikot Luokka:Yhdysvaltalaiset professorit Luokka:Yhdysvaltalaiset tietokirjailijat
Fenasyylikloridi

Fenasyylikloridi eli α-klooriasetofenoni tai 2-klooriasetofenoni (C8H7ClO) on ketoneihin kuuluva orgaaninen yhdiste ja asetofenonin kloorattu johdannainen. Yhdistettä voidaan käyttää valmistettaessa lääkeaineita ja aikaisemmin sitä on käytetty myös kyynelkaasuna. ==Ominaisuudet== Huoneenlämpötilassa fenasyylikloridi on värittömiä tai valkoisia kiteitä. Yhdiste liukenee vain hyvin vähän veteen, mutta paremmin etanoliin, dietyylieetteriin, asetoniin, bentseeniin ja hiilidisulfidiin. Fenasyylikloridi ärsyttää hyvin voimakkaasti hengityselimiä, ihoa ja silmiä. Se on voimakas lakrymaattori eli kyynelvuotoa aiheuttava aine. Silmien kautta tapahtuva altistuminen fenasyylikloridille voi aiheuttaa pysyvän sokeutumisen. ==Valmistus ja käyttö== Fenasyylikloridia valmistetaan bentseenin ja klooriasetyylikloridin välisellä Friedel–Crafts- asylointireaktiolla. Katalyyttinä reaktiossa käytetään alumiinikloridia. : Fenasyylikloridia voidaan käyttää eräiden lääkeaineiden valmistamiseen. Sitä on käytetty myös kyynelkaasuna mellakoiden taltuttamiseen. Tähän tarkoitukseen fenasyylikloridia on käytetty sekä aerosolina että kranaateissa. ==Lähteet== Luokka:Ketonit
Lance Fortnow

Lance Fortnow on Georgia Tech -yliopiston laskentatieteen professori ja tietokirjailija. Hän on kirjoittanut teoksen Kultainen pääsylippu – P, NP ja mahdottoman tavoittelu. == Lähteet == Luokka:Yhdysvaltalaiset professorit Luokka:Yhdysvaltalaiset tietokirjailijat Luokka:Syntymävuosi puuttuu Luokka:Elävät henkilöt
Aralkum

Aralkum on entisen Araljärven pääaltaan kuivuttua sen paikalle muodostunut hiekka- ja suola-aavikko. Hiekan on väitetty tapahtuneen ympäristökatastrofin vuoksi sisältävän myrkkyjä. Aralkum on maailman nuorin aavikko. == Kirjallisuutta == * Aralkum - A Man-Made Desert (2012). Breckle, Siegmar-W.; Wucherer, Walter; Dimeyeva, Liliya A.; Ogar, Nathalia P. ISBN 9783642211171. ==Lähteet== * * == Aiheesta muualla == * * Luokka:Aasian aavikot Luokka:Uzbekistanin maantiede Luokka:Kazakstanin maantiede
Dioncophyllaceae

Dioncophyllaceae on pieni kasviheimo, joka kuuluu koppisiemenisten Caryophyllales-lahkoon. == Tuntomerkit == Heimon kasvit ovat kiipeileviä köynnöksiä tai harvemmin pensaita, joiden ensimmäiset lehdet sijaitsevat ruusukkeisesti ja ovat pitkiä. Kiipeilevään vaiheeseen kasvaneen kasvin lehtilavan kärjessä on parilliset tarttumakoukut. Kukissa on 10–30 hedettä ja kahden tai viiden yhteen kasvaneen emilehden muodostama kehänalainen sikiäin. Luotit ovat pistemäisiä tai pallomaisia, jopa höyhenmäisiä, kuten suvussa Triphyophyllum. Sikiäimessä on paljon pitkävartisia siemenaiheita laitaistukoissa. Hedelmä on kota, joka avautuu ennen kuin siemenet ovat täysin kypsyneet. Siemenet ovat litteitä, nuorina vihreitä ja leveäsiipisiä.Stevens 2001–, viittaus 27.11.2014. == Levinneisyys == Heimo kasvaa trooppisessa Länsi- Afrikassa.http://www.mobot.org/mobot/research/apweb/maps/Dioncophyllaceae.gif == Luokittelu == Heimoon kuuluu kolme yksilajista sukua. Lajit ovat: * Dioncophyllum thollonii Baill.http://www.theplantlist.org/1.1/browse/A/Dioncophyllaceae/Dioncophyllum/ * Habropetalum dawei (Hutch. & Dalziel) Airy Shawhttp://www.theplantlist.org/1.1/browse/A/Dioncophyllaceae/Habropetalum/ * Triphyophyllum peltatum (Hutch. & Dalziel) Airy Shawhttp://www.theplantlist.org/1.1/browse/A/Dioncophyllaceae/Triphyophyllum/ Lajilla Triphyophyllum peltatum on nuoruusvaiheessaan joitakin lehtiä, joissa on lyhyt lapa ja keskisuonen kohdalla lavan alapinnalla rauhaskarvoja. Lapa on nuorena kiertynyt alaspäin kuten Drosophyllum-suvussa. Tässä vaiheessa kasvi saattaa pyydystää hyönteisiä. Lajilla Dioncophyllum thollonii on hyvin vaihtelevanlainen hetiö. Heteitä voi olla viisi kohdakkain terälehtien kanssa, tai niitä voi olla kymmenen tai jopa noin 27. Dioncophyllaceae-heimon systemaattinen asema on ollut vaihteleva eri luokitusjärjestelmissä. Cronquist (1981) vei sen Violales-lahkoon, Takhtajan (1997) taas omana lahkonaan Dioncophyllales ylälahkoon Theanae. Nykyään sen lähimpänä sukulaisena pidetään heimoa Ancistrocladaceae, jonka sisaruspari se on Caryophyllales-lahkon evoluutiopuussa. Näiden kahden heimon muodostaman kladin luonteenomaisia piirteitä ovat puuvartisuus, liaanimaisuus ja eräät anatomiset yksityiskohdat korkkijällessä, lehtiruodissa ja ilmarakotyypissä. == Lähteet == * Stevens, P. F. (2001–). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * http://delta- intkey.com/angio/www/dioncoph.htm (tuntomerkkejä) * http://www.plantsystematics.org/taxpage/0/family/Dioncophyllaceae.html (piirroskuva) Luokka:Caryophyllales Luokka:Kasviheimot Luokka:Lihansyöjäkasvit
Lisää matematiikan iloja

Lisää matematiikan iloja on Theoni Pappasin kirjoittama kirja, joka on jatkoa kirjalle Matematiikan ilot. Kirja esittelemee matematiikan kansanperinnettä ja historiaa. Suomeksi kirjan on kustantanut Terra Cognita ja suomentanut Juha Pietiläinen. Kirjassa on 319 sivua. ==Lähteet== Luokka:Kirjat matematiikasta
Kourijärvi (Ulvila)

Kourijärvi on Satakunnassa Ulvilassa sijaitseva järvi, joka kuuluu Kokemäenjoen vesistön Harjunpäänjoen valuma-alueen Tyvijärven valuma- alueeseen, vaikka järvi laskeekin Palusjärveen. == Maantiede == Järven pinta- ala on 34,0 hehtaaria ja sen pituus on 1,3 kilometriä ja leveys 750 metriä. Järven muoto on kapea ja sillä vuorottelevat pitkät lahdet ja niemet toisiaan. Pisin näkymä järvellä on 750 metriä. Järven luusua sijaitsee järven länsirannalla sen eteläisessä osassa, josta saa alkunsa 5,3 kilometriä pitkä Palusjärveen laskeva Kourinoja. Järven rantaviiva on 7,0 kilometriä pitkä ja ranta on pääosin moreeni- ja kalliopohjaista metsämaastoa. Seutu on kovin kivikkoista ja sen vuoksi järvessäkin on runsaasti kiviä. Sen sijaan saarina on järvellä vain kaksi pientä luotoa. Rannoilla on muutamia loma-asuntoja ja niille pääsee metsäteitä pitkin kääntymällä itään Kullaalta tievalta tieltä Järventaustan kohdilla. == Kourijärven valuma-alueen kuvailu == Kourinoja laskee Palusjärveen koillispäähän ja on Kourijärven laskuoja. Kouriojassa on pieni nimetön lampi. Kourijärveen laskee puoli kilometriä pitkä oja Veikkojärvestä. Samaan valuma-alueeseen kuuluu laskuojaton Pikkujärvi. Kourijärven itäosaan laskee Osalammin laskuoja. Myös Rottalammi kuuluu samaan valumaalueeseen. == Lähteet == Luokka:Tyvijoen valuma-alue Luokka:Kullaan järvet
Veikkojärvi

Veikkojärvi on Satakunnassa Ulvilassa sijaitseva järvi, joka kuuluu Kokemäenjoen vesistön Harjunpäänjoen valuma-alueen Tyvijärven valuma- alueeseen, vaikka järvi laskeekin Kourijärven kautta Palusjärveen. == Maantiede == Järven pinta-ala on 20,8 hehtaaria ja sen pituus on 1,4 kilometriä ja leveys 200 metriä. Järven luusua sijaitsee järven kaakkoisrannalla, josta saa alkunsa puoli kilometriä pitkä laskuoja Kourijärveen. Järven rantaviiva on 5,0 kilometriä pitkä ja ranta on pääosin moreeni- ja kalliopohjaista metsämaastoa. Seudulle on ominaista kivikkoisuus ja osin soisetkin rannat ovat kivisiä. Järvellä on kolme pientä saarta ja sen rannoilla on muutamia loma-asuntoja, joille pääsee metsäteitä pitkin Kullaalta. == Kourijärven valuma-alueen kuvailu == Kourinoja laskee Palusjärveen koillispäähän ja on Kourijärven laskuoja. Kouriojassa on pieni nimetön lampi. Kourijärveen laskee puoli kilometriä pitkä oja Veikkojärvestä. Samaan valuma-alueeseen kuuluu laskuojaton Pikkujärvi. Kourijärven itäosaan laskee Osalammin laskuoja. Myös Rottalammi kuuluu samaan valumaalueeseen. == Lähteet == Luokka:Kullaan järvet Luokka:Tyvijoen valuma-alue
Osalammi

Osalammi on Satakunnassa Ulvilassa sijaitseva järvi, joka kuuluu Kokemäenjoen vesistön Harjunpäänjoen valuma-alueen Tyvijärven valuma-alueeseen, vaikka järvi laskeekin Kourijärven kautta Palusjärveen. == Maantiede == Järven pinta- ala on 5,1 hehtaaria ja sen pituus on 400 metriä ja leveys 200 etriä. Järven luusua sijaitsee järven pohjoisrannalla, josta saa alkunsa 2,0 kilometriä pitkä metsäoja Kourijärveen. Järven rantaviiva on 0,98 kilometriä pitkä ja ranta on pääosin moreeni- ja kalliopohjaista metsämaastoa. Rannilla on kolme loma-asuntoa ja järven länsireunaa kiertää paikallinen retkeilyreitti. == Kourijärven valuma-alueen kuvailu == Kourinoja laskee Palusjärveen koillispäähän ja on Kourijärven laskuoja. Kouriojassa on pieni nimetön lampi. Kourijärveen laskee puoli kilometriä pitkä oja Veikkojärvestä. Samaan valuma- alueeseen kuuluu laskuojaton Pikkujärvi. Kourijärven itäosaan laskee Osalammin laskuoja. Myös Rottalammi kuuluu samaan valumaalueeseen. == Lähteet == Luokka:Kullaan järvet Luokka:Tyvijoen valuma-alue
Martin de Thurah

Martin de Thurah (s. 29. huhtikuuta 1974 Kööpenhamina) on tanskalainen elokuva- ja musiikkivideo-ohjaaja. Hän on valmistunut ohjaajaksi Den Danske Filmskolesta vuonna 2002.Afterthecircle.com: Martin de Thurah Videography De Thurah on ohjannut musiikkivideoita monille tunnetuille artisteille, joihin lukeutuvat esimerkiksi Röyksopp (2005, 2014), Mew (2005, 2010), The Futureheads (2006), Kanye West (2008), Will Young (2008), James Blake (2011) ja David Byrne (2012). De Thurah voitti DMA-palkinnon eli ”Tanskan Grammyn” vuonna 2006 Carpark Northille ohjaamallaan videolla Human. Vuonna 2014 hän ohjasi Hennessy-konjakkimerkille mainosvideon The Ride, jossa esiintyy merkin yhteistyökumppani Nas.Hennessy x Nas: The Ride – Inside the Journey ==Lähteet== ==Aiheesta muualla== * Martin de Thurah Vimeossa * Luokka:Tanskalaiset elokuvaohjaajat Luokka:Musiikkivideo-ohjaajat Luokka:Vuonna 1974 syntyneet Luokka:Elävät henkilöt
Kymiring

Kymiring on moottoriurheilu- ja koulutuskeskus Iitissä, aivan Kouvolan rajan tuntumassa. Se oli tarkoitus ottaa käyttöön kesällä 2020. Noin 180 hehtaarin suuruinen keskus sijaitsee Tillolankankaalla valtatien 12 varressa. Kymiring oli mukana valtion liikuntapaikkojen rahoitussuunnitelmassa vuosille 2015–2018. Alueelle rakennetaan asfalttikilparata, jolla voidaan kilpailla kaikkia rataluokkia, kuten WTCC:tä, DTM:ää, MotoGP:tä tai Formula 1 -sarjaa. Ratoja on useita: noin 4,6 kilometrin mittainen päärata sekä kuljettajakoulutusradat, joilla on mahdollista kouluttaa liikenteen ammattikuljettajia. ==Historia== Kymiring Oy perustettiin helmikuussa 2013. Vuonna 2015 WSP Finland avusti Kymiring Oy:tä allianssikumppanuussopimuksen solmimisessa Destian kanssa KymiRing-moottoriurheilukeskuksen ensimmäisen kehitysvaiheen toteuttamisesta. WSP toimi pääkonsulttina ja asiantuntijana hankkeen toteutuksessa, Destia taas vastasi hankkeessa palveluntuottamisesta. Alueen asemakaava tuli lainvoimaiseksi tammikuussa 2016, ja rakennuslupa myönnettiin maaliskuussa 2016. Heinäkuussa 2016 Kymiring teki sopimuksen MotoGP-sarjan kaupallisia oikeuksia hallinnoivan Dornan kanssa. Elokuussa 2017 Dorna ilmoitti, että MotoGP:n Suomen osakilpailu voitaisiin järjestää Kymiringillä vuonna 2019. Suunnitelma ei kuitenkaan toteutunut, vaan vuonna 2019 radalla ajetaan vain MotoGP:n koeajoja, ensimmäinen elokuun 19. päivä. Ensimmäinen osakilpailu oli tarkoitus ajaa vuoden 2020 heinä- tai elokuussa. Kilpailu kuitenkin siirrettiin vuodella eteenpäin koronaviruspandemian vuoksi. Myös vuoden 2021 kilpailu siirrettiin vuodella eteenpäin ja vuonna 2022 kilpailu peruuntui taas, nyt Kansainvälisen moottoripyöräliiton FIM:n turvallisuustarkastuksessa havaitsemiin puutteisiin. Aiemmin helmikuussa 2020 FIM hyväksyi turvallisuusssuunnitelman. Heinäkuussa 2022 ilmoitettiin, ettei Kymiringillä järjestetä Motocrossin MM-osakilpailua MXGP:tä elokuussa 2022 ja samalla KymiRing Oy hakeutui yrityssaneeraukseen välttääkseen yhtiötä uhkaavan konkurssin. Yhtiö jätti konkurssihakemuksen Päijät-Hämeen käräjäoikeuteen huhtikuussa 2023. Lokakuussa 2023 kerrottiin, että radan on ostanut Finland Motorsport Circuit Holding oy. Kauppasummaa ei ole kerrottu julkisuuteen. == Turvallisuus == Syy turvallisuusvaatimusten puutteisiin oli, että radalle tehdyt rengasvallit tehtiin FIA:n Formula 1 -sarjan vaatimuksien mukaan eikä FIM:n MotoGP-sarjan vaatimuksien mukaan. Väitteiden mukaan moottoripyöräilylle eivät käy samat esteet kuin autourheilussa sallitaan. Rengasvallit eivät ehtineet valmiiksi aikataulun mukaan. == Kilpailut == Elokuussa 2024 radalla järjestettiin ratamoottoripyöräilyn SM-sarjan osakilpailu. Vuodesta 2025 alkaen radalla ajetaan rallicrossin MM-sarjan osakilpailu. == Lähteet == * Kymiringin vanha sivusto * * ===Viitteet=== == Aiheesta muualla == * Kymiringin uusi sivusto Luokka:Iitin rakennukset ja rakennelmat Luokka:Iitin urheilu Luokka:Suomen moottoriradat
Andrei Buhlitski

Andrei Nikolajevitš Buhlitski (; s. 7. helmikuuta 1982) on venäläinen beachfutismaalivahti. Hän edustaa Lokomotiv Moskovaa ja Venäjän beachfutismaajoukkuetta. Maajoukkueen kanssa Buhlitski on voittanut kahdesti MM-kilpailut, vuosina 2011 ja 2013. Vuoden 2011 MM-kisoissa Buhlitski valittiin myös turnauksen parhaaksi maalivahdiksi. Vuoden 2015 MM-kilpailuista Buhlitski saavutti pronssia. Seuratasolla Buhlitski on pelannut koko uransa kotimaassaan lukuun ottamatta vuosia 2010-2012, jotka hän pelasi espanjalaisessa FC Barcelonassa. Nykyisen seuransa Lokomotiv Moskovan kanssa Buhlitski on voittanut kerran Venäjän mestaruuden. Buhlitskia pidetään yhtenä parhaimmista beachfutismaalivahdeista. Hän on pelannut kuusissa MM- kilpailuissa. Vuonna 2015 Buhlitski voitti Venäjän kanssa kultaa Euroopan kisoista Bakusta. == Lähteet == * http://www.fifa.com/worldfootball/statisticsandrecords/players/player=279027/index.html * http://www.beachsoccer.com/players/Andrey%20Bukhlistiy Luokka:Venäläiset beachfutispelaajat Luokka:Vuonna 1982 syntyneet Luokka:Elävät henkilöt
Pikkujärvi (Ulvila)

Pikkujärvi on Satakunnassa Ulvilassa sijaitseva järvi, joka kuuluu Kokemäenjoen vesistön Harjunpäänjoen valuma-alueen Tyvijärven valuma- alueeseen, vaikka järvellä ei ole laskuojaa mihinkään vesistöön. == Maantiede == Järvi on halkaisijaltaan 70 metrinen pien suolampi noin puoli kilometriä Veikkojärvestä. Koska Veikkojärvi on niin lähellä, kuuluu se lähinnä Kourijärven valuma-alueeseen. Järveä kiertää retkeilyreitti, jonka lähin pysähdys- ja nuotiopaikka on Kalajärvellä heti rajan takana. == Kourijärven valuma-alueen kuvailu == Kourinoja laskee Palusjärveen koillispäähän ja on Kourijärven laskuoja. Kouriojassa on pieni nimetön lampi. Kourijärveen laskee puoli kilometriä pitkä oja Veikkojärvestä. Samaan valuma-alueeseen kuuluu laskuojaton Pikkujärvi. Kourijärven itäosaan laskee Osalammin laskuoja. Myös Rottalammi kuuluu samaan valumaalueeseen. == Lähteet == Luokka:Kullaan järvet Luokka:Tyvijoen valuma-alue‎
Rottalammi (Ulvila)

Rottalammi on Satakunnassa Ulvilassa sijaitseva järvi, joka kuuluu Kokemäenjoen vesistön Harjunpäänjoen valuma-alueen Tyvijärven valuma- alueeseen, vaikka järvi laskeekin Osalammin kautta Palusjärveen. == Maantiede == Ovaalin muotoisen järven suurin pituus on vain 150 metriä. Järven luusua sijaitsee järven luoteisrannalla, josta saa alkunsa suo-ojan ensimmäinen haara. Tulvavedet laskevat siitä ojiin ja valuvat edelleen Osalammiin, joka sijaitsee puolen kilometrin päässä. == Kourijärven valuma-alueen kuvailu == Kourinoja laskee Palusjärveen koillispäähän ja on Kourijärven laskuoja. Kouriojassa on pieni nimetön lampi. Kourijärveen laskee puoli kilometriä pitkä oja Veikkojärvestä. Samaan valuma-alueeseen kuuluu laskuojaton Pikkujärvi. Kourijärven itäosaan laskee Osalammin laskuoja. Myös Rottalammi kuuluu samaan valumaalueeseen. == Lähteet == Luokka:Kullaan järvet Luokka:Tyvijoen valuma- alue‎
Agustín Ruiz

José Agustín González Ruiz (s. 1. joulukuuta 1987 Jucuarán) on elsalvadorilainen beachfutispelaaja, joka edustaa El Salvadorin beachfutismaajoukkuetta. Ruiz on osallistunut neljiin MM-kilpailuihin, jossa hän on parhaimmillaan päässyt pronssiotteluun vuoden 2011 MM-kisoissa. Vuoden 2013 MM-kisoissa Ruiz teki seitsemän maalia, joilla hän saavutti turnauksen kolmanneksi parhaan maalintekijän palkinnon eli Bronze Shoen. Ruizin vapaapotkumaali valittiin myös kisojen hienoimmaksi maaliksi. Maajoukkuetasolla hän debytoi vuonna 2006. Seuratasolla Ruiz edustaa yhdysvaltalaista Seattle Soundersia. Hän on 171 senttimetriä pitkä. Maajoukkuetasolla Ruiz on voittanut myös CONCACAF:in mestaruuden vuonna 2008. == Lähteet == * http://www.fifa.com/worldfootball/statisticsandrecords/players/player=297490/index.html * http://www.beachsoccer.com/players/Jos%C3%A9%20Agust%C3%ADn%20Ruiz%20Gonz%C3%A1lez Luokka:Elsalvadorilaiset beachfutispelaajat Luokka:Vuonna 1987 syntyneet Luokka:Elävät henkilöt